૨૦૧૬ની ૧૨ ઑક્ટોબરે લોકપાલ કાર્યાલયને વિગતવાર પત્ર દ્વારા ફરિયાદ નોંધાવી, જેની લોકપાલ કાર્યાલયે નોંધણી કરવાનું નકાર્યું; કારણ કે લોકપાલ કાર્યાલયમાં ફરિયાદ નોંધાવતા પહેલાં ફરિયાદીએ વીમા-કંપનીના ગ્રીવન્સ રિડ્રેસલ ઑફિસરને ફરિયાદ કરવી અત્યંત જરૂરી છે. દરેક વીમા-કંપનીએ ગ્રાહકોના ફરિયાદ નિવારણ સેલનું ગઠન કરવું જરૂરી છે. જો ગ્રાહકને ગ્રાહક ફરિયાદ નિવારણ અધિકારી-ગ્રીવન્સ રિડ્રેસલ ઑફિસર તરફથી સંતોષકારક નિવારણ ન થાય તો જ લોકપાલશ્રી સમક્ષ ફરિયાદ નોંધાવી શકાય.